ઘણી બધી જાતિઓ-જનજાતિઓ ગુજરાતમાં આવી અને વસી ગઈ એને કારણે જ ગુજરાતીઓનો સ્વભાવ સહિષ્ણુ રહ્યો છે. સૂર્ય, વિષ્ણુ, શિવ, મહાવીર અને પીર—બધાં જ ગુજરાતમાં પૂજાય છે. આંધ્રપ્રદેશના વલ્લભાચાર્યના ‘પુષ્ટિમાર્ગ’ અને ઉત્તરપ્રદેશના સહજાનંદ સ્વામીનાં ‘સ્વામીનારાયણ સંપ્રદાય’ અનુયાયીઓ સૌથી વધુ તો ગુજરાતમાં જ છે. ચીની યાત્રી હ્યુ-એન-ત્સંગે નોંધ્યું છે કે, મૈત્રકોની વલભી વિદ્યાપીઠ એ વેદીક, જૈન અને બૌદ્ધ ધર્મ અને શિક્ષણનું અગત્યનું કેન્દ્ર હતું.